**Test №5**

**Rudcov Silviu**

1.Factorii de influenţă asupra securităţii statale.

2.Identificarea activității serviciilor de informații în contextul globalizării.

3.Armele nucleare şi mijloacele de transportare a lor. Perspectivele stabilităţii nucleare pe scară mondială.

1.În ultimii ani, limitările tot mai evidente ale modelelor tradiţionale ale securităţii, restrânse la nivelul statelor individuale şi al problemei militare, au condus la ideea că acţiunea majoră pentru asigurarea securităţii statului ar trebui centrată pe protecţia individului. Această idee se bazează pe două principii şi anume: - interesele de securitate ale statului nu trebuie să intre în contradicţie cu interesele de securitate ale cetăţenilor; - condiţiile de securitate cerute de populaţie pentru bunăstarea sa, faţă de care statul are responsabilitatea de a se asigura că sunt satisfăcute, nu sunt limitate doar la problemele militare, ci includ toate aspectele politice, sociale, economice, culturale, ecologice. Ca urmare, nici o construcţie de securitate nu se poate realiza dacă individul nu se simte protejat. Modelul multidimensional al securităţii a căpătat din ce în ce mai multă consistenţă şi o largă acceptare, pe măsură ce omenirea s-a confruntat cu diverse probleme ce nu mai au nimic de-a face cu domeniul militar. În acest context, se impune o clarificare a termenului de „factor economic” şi a conceptului de „stare de securitate”. În mod logic, în studiile de securitate, un factor economic sugerează existenţa unui element, condiţie, împrejurare care ajută sau nu la realizarea securităţii. Orice astfel de factor care are o influenţă pozitivă trebuie maximizat, iar cel cu influenţă negativă necesită, fără îndoială, identificarea unor soluţii care să constituie răspunsuri viabile pentru eradicarea cauzelor care-l generează. Un element de primă importanţă în realizarea unei strategii adecvate este dat de starea de la care pleacă şi mediul în care evoluează sistemul pentru a se putea dezvolta liber în sensul dorit, pentru a ajunge să-şi atingă obiectivele. Această situaţie este recunoscută ca stare de securitate. Prin urmare, starea de securitate a unui sistem depinde de parametrii factorilor ce se manifestă în cadrul dimensiunilor majore ale securităţii: politică, economică, militară, socială, de mediu etc., orice perturbaţie în aceste domenii putând genera insecuritate. Mai mult, puterea unui sistem este dată de abilitatea acestuia de a-şi folosi resursele de care dispune, de o îngemănare eficientă şi echilibrată a componentelor sale: politică, economică, umană, culturală, tehnologico-informaţională şi militară. Aşadar, nu există putere politică compatibilă cu normele unei vieţi democratice, dacă ea nu se bazează pe o economie robustă, iar orice sistem economic are nevoie de intervenţia factorului politic pentru o dezvoltare normală. Totodată, puterea militară nu poate exista fără puterea economică, fără o economie sănătoasă şi cu creşteri semnificative. Toate aceste componente ale puterii unui sistem sunt profund interdependente, însă aspectele economice par să le transceandă pe toate celelalte. Puterea economică devine, astfel, „centru de gravitate” al oricărui sistem de securitate. Factorul economic are din ce în ce mai mare relevanţă în procesul realizării securităţii, accesul, deţinerea şi controlul finanţelor, pieţelor şi resurselor constituind o condiţie pentru dezvoltare liberă şi prosperitate, şi implicit pentru asigurarea propriei stabilităţii şi securităţii.

2.Informația este conceptul care stă la baza acestei ere, este obiectul principal de lucru la momentul actual și în anii ce vor urma. Odată cu dezvoltarea tehnologiei, spațiile virtuale, care mai demult existau doar în imaginație, au început să prindă viață. Transformările secolului XXI au influențat inclusiv modul de desfășurare a conflictelor. Războaiele nu se mai câștigă în tranșee, în plan fizic, prin acțiuni militare clasice, ci în fața calculatorului, prin intermediul informațiilor şi al bătăliei creierelor. Astfel, în noua conjunctură creată, serviciile de informații urmează să răspundă provocărilor contemporane determinate de era informațională, să-și consolideze performanța operațională şi analitică prin utilizarea noilor instrumente de acțiune pentru prevenirea şi combaterea mai multor riscuri și amenințări. Noua dimensiune este definită de depășirea oricăror granițe, impuse în comunicare pentru a servi unui scop mai important decât al apărării cetățenilor şi drepturilor acestora în cadrul unui stat. Ulterior, deceniul 2010-2020 va fi amintit ca un moment în care securitatea informațională a devenit recunoscută ca o problemă   importanta pentru toate organizațiile. Ca disciplină academică serviciile de informații există de numai câteva decenii, ca profesie aceste servicii există de milenii. Studiile ce țin de serviciile de informații au apărut atât de târziu, în ultimele decenii ale secolului al XX-lea, deoarece acest domeniu se consideră unul închis, secret, iar lipsa informației despre procesele şi structurile care presupun a fi secrete nu au permis o abordare amplă şi cu atât mai mult științifică a serviciilor speciale de informații.

Istoria și evoluția domeniului cibernetic de asemenea este destul de veche. Unele evenimente de o importanță istorică și tehnică colosală au dat naștere domeniului cibernetic. Situația geopolitică în anii 1950 și 1960 și surpriza parvenită odată cu apariția noilor tehnologii, a schimbat lumea. Reușita lansării în spațiu a satelitului Sputnik 1 de către URSS, în anul 1957, a fost o mare victorie pentru URSS, în detrimentul concurenților americani. După lansarea în spațiu a satelitului Sputnik 1, administrația Eisenhower a întreprins măsuri deliberate de a nu rămâne în urmă în domeniul științific și tehnologic de URSS. Aceste reușite ale sovieticilor i-au ambiționat şi mai tare pe oamenii politici și de știință americani care, în 1958, un an după trimiterea satelitului Sputnik 1 în spațiu, au înființat Administrația Națională Aeronautică şi Spațială, cunoscută sub numele de NASA. Această istorie a oferit perspectivă, înainte de a fi aparent pentru inventatorii și utilizatorii spațiului cibernetic, despre motivul pentru care domeniul cibernetic ar juca un rol important în securitatea națională și globală.

Lumea în secolul al XXI-lea este cea care va fi din ce în ce mai interconectată. Viteza de transportare, eficiența circulației mărfurilor şi transmiterii electronice a informațiilor şi banilor reprezintă noi mijloace, prin intermediul cărora activitățile transnaționale – legale sau ilegale – pot prospera. Unele dintre cele mai semnificative activități criminale, care preocupă factorii politici de decizie cel mai mult, sunt:

activitățile financiare ilegale, inclusiv spălarea banilor; cercurile criminale care se ocupă de furtul de mașini; circulația mărfurilor interzise; ​​produsele chimice precursoare; armele nucleare, biologice sau chimice, toxice şi vânzarea pe piața externă a deșeurilor ilegale.

Mai mult decât atât, infracțiunile ca, de exemplu traficul de droguri, spălarea de bani şi contrabanda din străinătate, care aveau, de regulă, efect la nivel național sau regional câțiva ani în urmă, acum provoacă probleme la nivel mondial.

 Actualitatea demersului științific reiese şi din necesitatea de a cerceta noile transformări la nivel național, regional și internațional cu impact asupra securității globale, inclusiv a Republicii Moldova. Prin prezentarea noilor oportunități şi soluții pentru atenuarea insecurității, se amplifică şi se scoate în evidentă importanța relațiilor de colaborare dintre state.

3. Arma nucleară face parte din categoria armelor de distrugere în masă destinate uciderii unui număr mare de oameni și distrugerii structurilor construite de om, respectiv a biosferei în general.

De la sfârşitul Războiului Rece, Alianţa a parcurs paşi importanţi în adaptarea politicii sale generale şi a poziţiei de apărare la noul mediu de securitate. În realizarea noii atitudini faţă de securitate, care recunoaşte importanţa factorilor politici, economici, sociali şi de mediu, în plus faţă de dimensiunea indispensabilă a apărării, ţările membre ale NATO au profitat din plin de ocaziile oferite de îmbunătăţirile de moment ale mediului de securitate. Strategia nucleară a NATO şi poziţia acesteia de forţă au fost printre primele domenii care au fost revizuite. De asemenea, acestea sunt domeniile care au fost supuse câtorva dintre cele mai radicale schimbări. Cele mai semnificative modificări sunt descrise mai jos. În timpul Războiului Rece, forţele nucleare au jucat un rol important în strategia Alianţei de flexibilitate a ripostei. Pentru descurajarea unui război de proporţii în Europa, armele nucleare au fost integrate în structura forţelor NATO, iar Alianţa a menţinut un număr de planuri de atac pe care să le poată executa într-un timp foarte scurt. Acest rol a impus nivele ridicate de pregătire şi poziţii de alertă cu reacţie rapidă pentru părţi semnificative ale forţelor nucleare NATO. În noul mediu de securitate, NATO şi-a redus radical dependenţa de forţele nucleare. Strategia sa rămâne aceea a prevenirii războiului, însă nu mai este dominată de posibilitatea unei escaladări nucleare. Forţele sale nucleare nu mai sunt aţintite către nici o ţară, iar circumstanţele în care s-ar putea lua în considerare folosirea lor sunt considerate extrem de improbabile. Forţele nucleare NATO continuă să contribuie, în mod esenţial, la prevenirea războiului. Rolul lor este acum mai mult politic şi nu mai sunt direcţionate înspre un anume pericol. Ele sunt menţinute la nivel minim, suficient pentru păstrarea păcii şi stabilităţii. În concordanţă cu reducerea rolului armelor nucleare în strategia Alianţei, poziţia nucleară a NATO a fost redusă drastic. La încheierea Războiului Rece, forţele nucleare ale NATO au luat măsuri unilaterale de anulare a programelor lor de modernizare. Franţa a anunţat prima încetarea fabricării rachetei Hades. Statele Unite şi Marea Britanie au anulat planurile pentru o rachetă nucleară tactică aer-sol. Ca precursoare a ultimelor decizii de eliminare a sistemelor nucleare cu lansare de la sol, Statele Unite au anulat şi planurile pentru un sistem de urmărire nucleară a rachetei sol-sol LANCE şi pentru producerea unui nou proiectil nuclear de artilerie de 155 mm. Din 1991, Franţa şi-a redus tipurile de sisteme de producţie nucleară de la şase la două; astăzi, forţele nucleare franceze independente posedă doar patru submarine purtătoare de rachete balistice cu lansare din submarin (SLBM) şi o aeronavă Mirage 2000N cu rachete aer-sol cu rază medie de acţiune. Statele Unite au eliminat, de asemenea, complet, toate sistemele non-strategice/sub-strategice navale, cu excepţia rachetelor de croazieră nucleare cu lansare de pe submarin, care nu mai sunt desfăşurate pe mare pe timp de pace. În plus, s-a încheiat complet rolul nuclear al avioanelor cu capacitate dublă îmbarcate pe portavioane. Astăzi, singurele arme nucleare cu bază terestră disponibile pentru NATO sunt bombele nucleare ale Statelor Unite, care pot fi transportate de avioanele cu dublă capacitate ale câtorva dintre Aliaţi. Bazele NATO de depozitare nucleară au suferit, de asemenea, reduceri masive (aproximativ 80%), deoarece sistemele de armament au fost eliminate, iar numărul armelor a fost redus. În acelaşi timp, a fost instalat un nou sistem de depozitare a armelor, mai sigur şi mai rezistent. Odată cu încetarea Războiului Rece, într-o altă schimbare semnificativă, NATO a încetat să menţină pe timp de pace planurile nucleare de contingenţă fixe şi ţintele asociate, pentru forţele nucleare sub-strategice. Ca rezultat, forţele nucleare ale NATO nu mai au ca ţintă nici o ţară. Profitând în plus de mediul de securitate îmbunătăţit, NATO a luat o serie de măsuri de micşorare a numărului şi nivelelor de pregătire ale avioanelor cu dublă capacitate. Într-o altă iniţiativă unilaterală, din decembrie 1996, miniştrii de externe şi ai apărării din statele membre NATO au anunţat că extinderea Alianţei nu va presupune o schimbare în poziţia sa de reducere drastică a armelor nucleare şi că NATO nu are nici “o intenţie, plan sau motiv să desfăşoare arme nucleare pe teritoriul noilor ţări membre, nici nu are nevoie să schimbe oricare aspect al poziţiei nucleare sau politicii nucleare ale NATO şi că nu prevede nici o necesitate viitoare de a proceda în acest mod”.